《除夕万安寄成父并示儿女》
宋代·赵蕃

去年除夕遥怜汝，今岁酒觞期对举。
谁知人事苦好乖，百里相望竟成阻。
去年虽深兄弟思，儿女抱负有母慈。
今年已作生死隔，恸哭无地天使之。
哀哉一官竟何直，南北由人长役役。
属儿无恨弟勿嗟，来岁田庐当毕集。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。